google/wiki40b huggingface dataset:
एदेक

समाजिक-जनवादिओं का आन्दोलन - एदेक (यूनानी भाषा: Κινήμα Σοσιαλδημοκρατών ΕΔΕΚ) साइप्रस का एक समाजिक जनवादी राजनीतिक दल है। इस दल की स्थापना १९७० में हुई थी। वासोस लिसरिदिस नें इस दल की स्थापना की।
इस दल का नेता यन्नकिस ओमिरु है।
२००६ के संसदीय चुनाव में इस दल को ३७ ५३३ मत (८.९%, ५ सीटें) मिले।
यह दल सोशलिस्ट इन्टरनैशनल से सम्बद्ध है।
ठियोग

भूगोल

ठियोग 31.12°N 77.35°Eपर स्थित है। यह राष्ट्रीय राजमार्ग NH22 (हिन्दुस्तान पर तिब्बत रोड) पर स्थित है और शिमला से 32 km दूर है। ठियोग पांच घाटों - रहीघाट, जनोगघाट, प्रेमघाट, बगाघाट, देओरीघाट के लिए जाना जाता है।
कय़रा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।

अवस्थिति

कय़रा उपजिला बांग्लादेश के दक्षिण-पश्चिमी भाग में, खुलना विभाग के खुलना जिले में, खुलना शहर के निकट स्थित है।
सिद्धार्थ बिश्नोई

सिद्धार्थ बिश्नोई हरियाणा के पूर्व मुख्यमंत्री भजन लाल के पोते और हरियाणा के पूर्व उपमुख्यमंत्री चंद्र मोहन बिश्नोई के बेटे हैं।[1] वह चौेधरी भजन लाल फाउंडेशन के संस्थापक भी हैं।[2] अपने दादा भजन लाल की सातवीं पुण्यतिथि पर उन्होंने अपने राजनीति में प्रवेश करने के फैसले की घोषणा की।[3] युवा कांग्रेस के राष्ट्रीय अध्यक्ष केशव चंद यादव ने उन्हें हरियाणा युवा कांग्रेस का प्रवक्ता बनाया है।[4]
शुपियाँ

नामोत्पत्ति

कश्मीरी भाषा में "शीन" का अर्थ "बर्फ़" होता है। इस स्थान को "शीन वन" यानि "बर्फ़ का वन" कहा जाता था और उस से विकृत होकर "शुपियाँ" बना।

आकर्षण

हीरपुरा राष्ट्रीय उद्यान इसी ज़िले में स्थित है। ऐतिहासिक मुग़ल मार्ग भी शुपियाँ से गुज़रकर श्रीनगर जाता है और पीर की गली नामक पहाड़ी दर्रे से निकलता है जो इसी ज़िले में है। इस दर्रे से २ किमी दूर नंदनसर नामक एक रमणीय झील है। शुपियाँ में मुग़ल राज्यकाल की एक जामा मस्जिद है।
राकेश दीवाना

राकेश दीवाना (१९६९ – २७ अप्रैल २०१४) छोटे पर्दे के भारतीय अभिनेता थे। उनका जन्म १९६९ में हाथरस, उत्तर प्रदेश में हुआ। उन्हें मुख्यतः २०१० में प्रसारित धारावाहिक 'रामायण' में कुंभकर्ण का किरदार निभाने के लिए जाना जाता है। उन्होंने अप्रैल २०१४ के अन्तिम सप्ताह में मोटापा घटाने का ऑपरेशन करवाया था जिसके परिणामस्वरूप २७ अप्रैल २०१४ को उनका निधन हो गया।
तमिल मापन इकाइयाँ

समानता (सारत्थल)

समानता के गुण हैं वर्ण, छाया, ध्वनि और आकार, जो कि किसी दी गई वस्तु को एक मानक वस्तु से समानता/तुलना करने हेतु प्रयोग होते हैं।
मॉनमाउथ

इतिहास व स्थापना

शहर एक छोटे रोमन किले ब्लेस्टियम का स्थल था। इसकी स्थापना नॉर्मन लोगों के द्वारा सन 1067 में निर्मित एक किले के निर्माण के पश्चात की गयी थी। इसका मध्ययुगीन पत्थर के द्वारों वाला पुल आज पूरे ग्रेट ब्रिटेन में शेष बचा अपनी तरह का एकमात्र पुल है। यह किला बाद में लैंकास्टर शाही घराने के अधीन आ गया और 1387 में राजा हेनरी पंचम का जन्मस्थान बना। सन् 1536 में यह मॉनमाथशायर का काउंटी नगर बन गया।
वाइ घाटी के मध्य स्थित मॉनमाथ का विकास उत्तरोत्तर में एक पर्यटन केन्द्र तथा एक प्रमुख व्यापार बाज़ार नगर के रूप में हुआ। मॉनमाथ आज खरीदारी और सेवा का प्रमुख केंद्र है, तथा इसके आसपास के ग्रामीण इलाकों के लिए शैक्षिक और सांस्कृतिक गतिविधियों का प्रमुख केन्द्र है। यह नगर ए40 सड़क के माध्यम से न्यूपोर्ट में एम4 मोटरवे से व रॉस-वेया में एम50 से जुड़ा हुआ है।
2000 मियामी मास्टर्स

पुरुष एकल

पीट सेमप्रास ने  गुस्तावो कुएर्तेन को 6-1, 6-7, 7-6, 7-6 से हराया।
नास्तिक दर्शन

नास्तिक दर्शन भारतीय दर्शन परम्परा में उन दर्शनों को कहा जाता है जो वेदों को नहीं मानते थे।
भारत में भी कुछ ऐसे व्यक्तियों ने जन्म लिया जो वैदिक परम्परा के बन्धन को नहीं मानते थे वे नास्तिक कहलाये तथा दूसरे जो वेद को प्रमाण मानकर उसी के आधार पर अपने विचार आगे बढ़ाते थे वे आस्तिक कहे गये।
नास्तिक कहे जाने वाले विचारकों की तीन धारायें मानी गयी हैं - चार्वाक, जैन तथा बौद्ध।
जेम्स पंचम

ब्रिटेन का शासक।
संतोष आनंद

पुरस्कार

१९७५ व १९८३ में वे अपने गीतों के लिए फिल्मफेयर पुरस्कार जीत चुके हैं।
1974 में, फिल्म रोटी कपड़ा और मकान के गीत- मैं न भूलूंगा, 1983 में प्रेमरोग फिल्म गीत मुहब्बत हैं, क्या चीज के लिए फिल्म फेयर अवार्ड से सम्मानित किया गया।
2016 में यश भारती
बालेश्वर मन्दिर

निर्माण

उपलब्ध ताम्र पत्रों में अंकित विवरणों के अनुसार इसका निर्माण काल सन् १२७२ ईसवी माना जाता है। लोकमान्यता है कि महाभारत काल में बाली द्वारा यहां पर असुरों से सुख शान्ति के लिए शिव पूजन किया गया जिस कारण इसे बाली + ईश्वर - बालेश्वर नाम दिया गया। बालेश्वर मन्दिर का निर्माण चन्द शासन काल में माना जाता है। कालांतर में सन् १४२० में राजा ध्यानचन्द ने अपने पिता ज्ञान चन्द के पापों से प्रायश्चित के लिए बालेश्वर मंदिर का जीर्णाेद्वार कराया। मंदिर समूह के निर्माण में बलुवा तथा ग्रेनाइट की तरह के पत्थरों का प्रयोग किया गया है। मूलतः शिखर शैली पर निर्मित बालेश्वर मंदिर ठोस चिनाई के जगत पर आधारित है। गर्भगृह तथा मंडप की छतों पर कालिया मर्दन अंकित हैं, और बाहरी दीवारों पर ब्रह्मा, विष्णु, महेश तथा अन्य देवी-देवताओं का अंकन किया गया है।

चम्पावती मन्दिर

बालेश्वर मंदिर परिसर में ही स्थित चम्पावती देवी मन्दिर भी नगर वासियों की अगाध आस्था का केन्द्र है। किंवदंति है कि चंपावती देवी कत्यूरों की अंतिम संतान थी। जिसका विवाह इलाहाबाद के निकट झूंसी के निवासी सोम चंद से हुआ था। चम्पावती के नाम से ही चम्पावत नगर बसा। अन्य लोकमत है कि सूर्यवंशी राजा अर्जुनदेव ने काली कुमाऊं का यह क्षेत्र अपनी कन्या चम्पावती को दान में दिया था। कहा जाता है कि चम्पावती देवी चरित्रवती, साहसी तथा अद्भुत वीरांगना थी। राजा की अनुपस्थिति में उसने कई क्षेत्र युद्ध लड़कर जीत लिए थे। उसकी मृत्यु के पश्चात चंद राजाओं ने उसकी स्मृति में एक सुंदर प्रस्तर मूर्ति बनाकर 'बालेश्वर' मंदिर के उत्तर-पश्चिमी कोने में स्थापित की। मूर्ति स्थापना का काल चैदहवीं, पंद्रहवी शताब्दी के मध्य बताया जाता है। चम्पावती देवी की प्रतिमा के हाथ में कटार तथा त्रिशूल है। उसके समीप ही एक सिंह बैठा हुआ है। चम्पावती को अपनी कुलदेवी मानते हुए, साह लागे उसकी पूजा करते थे। नेपाली श्रद्धालु भी इसके दर्शनों के लिए आते हैं। चम्पावती देवी की पूजा, दुर्गापूजा के समान ही की जाती है। जिसमें दुर्गा सप्तशती का पाठ होता है। भेंट के रूप में घाघरा, पिछौड़ा तथा सुहाग की सामग्री भेंट की जाती है।
शंकर रामचन्द्र

शंकर रामचंद्र या मामाराव दांते (२८ सितंबर, १८९८-), ने पुणे से १९२० में कला स्नातक किया। १९२०-१९२३ तक लोक-संग्रह समाचार पत्र के संपादकीय विभाग में कार्यरत रहे। १९२३ के बाद इन्होंने देवनागरी लिपि के अक्षरों के मुद्रण एवं टंकण पर शोध किया और देवनागरी लिपि का मोनो-टाइप पर मुद्रण संभव हुआ। १९२४-१९३० तक पुणे हिन्दू महासभा के सचिव रहे थे। इस दौरान शुद्धि कार्यक्रम किए थे। १९२८ में दंगा प्रभावित महाद का सर्वेक्षण किया। १९३८ में इन्होंने निज़ाम के शासन में हिन्दुओं की स्थिति का सर्वेक्षण किया तथा सरकार को अवगत कराया। ये १९४०-१९४५ तक महाराष्ट्र हिन्दू महासभा के सचिव रहे थे। १९३८ में भागनगर (हैदराबाद) के अहिंसक प्रतिरोध के बाद १९३९ में इन्हें कारावास भोगना पड़ा। १९५० में ये अखिल भारतीय हिन्दू महासभा के सचिव निर्वाचित हुए। बाद में १९७५ में उपाध्यक्ष भी बने। इन्होंने चित्तराव शास्त्री के ऋगवेद के मराठी अनुवाद, मेट्स बुक ऑन द प्लाइट ऑफ अनटचेबल्स, बलशास्त्री हरिदास के पुणे में दिए व्याख्यानों व सावरकर के कार्यों का प्रकाशन भी किया। ये १९४०-५५ तक काल- समाचारपत्र के संपादक भी रहे। १९६७ में इन्होंने काल-साप्ताहिक निकाला।
गणपत महादेव नलदाड़े (१० फरवरी-) इनका जन्म पुणे में हुआ। आरंभ में इन्होंने अपने पिता के तंबाकू के व्यापार में सहओग किया। १९२२ में मुद्रणालय खोला। १९२५-३२ तक संग्राम-साप्ताहिक पत्र का प्रकाशन किया। १९२८-५४ तक पुणे नगर निगम के अध्यक्ष भी रहे। १९४२ में ये पुणे शहर के महापौर भी चुने गए थे। १९६४ में ये मुंबई विधान परिषद के सदस्य चुने गए। मर्चेन्ट्स कोऑपरेटिव बैंक के अध्यक्ष रहे थे। गांधी हत्याकाण्ड के दंगों के दौरान इनकी प्रिंटिंग प्रेस जला दी गई। १९४८ एवं १९५० में ये ४-४ महीनों के लिए जेल भी गए। १९७५ में पुणे में आयोजित हिन्दू महासभा सत्र की स्वागत समिति के अध्यक्ष भी रहे थे।
परकाला नरसंहार

हैदराबाद के निजाम के पुलिस और रजाकार के द्वारा  2 सितंबर, 1947 को परकाला शहर में  22 लोगों की हत्या को परकाला नरसंहार कहा जाता है. यह नरसंहार उस लोकप्रिय आंदोलन को दबाने के लिए किया गया था जब हैदराबाद राज्य को भारत में विलय करने के चर्चा हो रही थी।

इतिहास

भारत ब्रिटिश राज से अगस्त 15, 1947 स्वतंत्र हो गया. इसके तुरंत बाद, हैदराबाद राज्य में भी एक जनांदोलन आया की भारत के साथ जाया जय, यह आंदोलन  हैदराबाद के निजाम के सत्तावादी शासन के विरुद्ध भी था। किसानों ने इसमें हिस्सा लिया. भारतीय स्वतंत्रता का समाचार प्राप्त होने के बाद, किसानों ने निर्णय लिया की इस अवसर को मनाने के लिए राष्ट्रीय ध्वज को फहराएंगे। परन्तु  निजाम की पुलिस और रज़ाकार, (एक निजी मिलिशिया) ने उन्हें रोक दिया।

विरासत

सालों बाद, भारत के प्रधान मंत्री पी वी नरसिंह राव ने इस परकाला  नरसंहार को दक्षिण का "जलियांवाला बाग" कहा।
वररुचि कात्यायन

वररुचि कात्यायन पाणिनीय सूत्रों के प्रसिद्ध वार्तिककार हैं। वररुचि कात्यायन के वार्तिक पाणिनीय व्याकरण के लिए अति महत्वशाली सिद्ध हुए हैं। इन वार्तिकों के बिना पाणिनीय व्याकरण अधूरा सा रहा जाता। वार्तिकों के आधार पर ही पीछे से पतंजलि ने महाभाष्य की रचना की।
पुरुषोत्तमदेव ने अपने त्रिकांडशेष अभिधानकोश में कात्यायन के ये नाम लिखे हैं - कात्य, पुनर्वसु, मेधाजित्‌ और वररुचि। "कात्य' नाम गोत्रप्रत्यांत है, महाभाष्य में उसका उल्लेख है। पुनर्वसु नाम नक्षत्र संबंधी है, "भाषावृत्ति' में पुनर्वसु को वररुचि का पर्याय कहा गया है। मेधाजित्‌ का कहीं अन्यत्र उल्लेख नहीं मिलता। इसके अतिरिक्त, कथासरित्सागर और बृहत्कथामंजरी में कात्यायन वररुचि का एक नाम 'श्रुतधर' भी आया है। हेमचंद्र एवं मेदिनी कोशों में भी कात्यायन के "वररुचि' नाम का उल्लेख है।
कात्यायन वररुचि के वार्तिक पढ़ने पर कुछ तथ्य सामने आते हैं-यद्यपि अधिकांश स्थलों पर कात्यायन ने पाणिनीय सूत्रों का अनुवर्ती होकर अर्थ किया है, तर्क वितर्क और आलोचना करके सूत्रों के संरक्षण की चेष्टा की है, परंतु कहीं-कहीं सूत्रों में परिवर्तन भी किया है और यदा-कदा पाणिनीय सूत्रों में दोष दिखाकर उनका प्रतिषेध किया है और जहाँ तहाँ कात्यायन को परिशिष्ट भी देने पड़े हैं। संभवत: इसी वररुचि कात्यायन ने वेदसर्वानुक्रमणी और प्रातिशाख्य की भी रचना की है। कात्यायन के बनाए कुछ भ्राजसंज्ञक श्लोकों की चर्चा भी महाभाष्य में की गई है। कैयट और नागेश के अनुसार भ्राजसंज्ञक श्लोक वार्तिककार के ही बनाए हुए हैं। प्रातिशाख्यम्

अन्य कात्यायन

वार्तिककार कात्यायन वररुचि और प्राकृतप्रकाशकार वररुचि दो व्यक्ति हैं। प्राकृतप्रकाशकार वररुचि "वासवदत्ता' के प्रणेता सुबंधु के मामा होने से छठी सदी के हर्ष विक्रमादित्य के समसामयिक थे, जबकि पाणिनीय सूत्रों के वार्तिककार इससे बहुत पूर्व हो चुके थे।
अशोक के शिलालेख में वररुचि का उल्लेख है। प्राकृतप्रकाशकार वररुचि का गोत्र भी यद्यपि कात्यायन था, इसी एक आधार पर वार्तिककार और प्राकृतप्रकाशकार एक ही व्यक्ति नहीं माने जा सकते, क्योंकि अशोक के लेख की प्राकृत वररुचि की प्राकृत स्पष्ट ही नवीन मालूम पड़ती है। फलत: अशोक के पूर्ववर्ती कात्यायन वररुचि वार्तिककार हैं और अशोक के परवर्ती वररुचि प्राकृतप्रकाशकार। मद्रास से जो "चतुर्भाणी' प्रकाशित हुई है, उसमें "उभयसारिका' नामक भाण वररुचिकृत नहीं है, क्योंकि वार्तिककार वररुचि "तद्धितप्रिय' नाम से प्रसिद्ध रहे हैं और "उभयसारिका' में तद्धितों के प्रयोग अति अल्प मात्रा में हैं। संभवत: यह वररुचि कोई अन्य व्यक्ति है।
हुयेनत्सांग ने बुद्धनिर्वाण से प्राय: ३०० वर्ष बाद हुए पालिवैयाकरण जिस कात्यायन की अपने भ्रमण वृत्तांत में चर्चा की है, वह कात्यायन भी वार्तिककार से भिन्न व्यक्ति है। यह कात्यायन एक बौद्ध आचार्य था जिसने "अभिधर्मज्ञानप्रस्थान" नामक बौद्धशास्त्र की रचना की है।
कात्याययन नाम का एक प्रधान जैन स्थावर भी हुआ है। आफ्ऱेक्ट की हस्तलिखित ग्रन्थसूची में वररुचि और कात्यायन के बनाए ग्रन्थों की चर्चा की गई है। इन ग्रन्थों में कितने वार्तिककार कात्यायन प्रणीत हैं, इसका निर्णय करना कठिन है।
मेक फ़ाइल

Makefile (मेकफ़ाइल) किसी प्रोग्रामिंग कोड को एकत्र करने, लाइब्रेरी से link करने और चलाने के लिए तैयार करने के काम आता है। इसका प्रयोग यूनिक्स सिस्टम से शुरु हुआ, लेकिन विंडोज़ प्लैटफ़ॉर्म में भी के ज़रिये इसको चलाया जाता है।
इसकी सबसे अधिक जरूरत तब पड़ती है जब आपके काम में कई सारे स्रोत फाइल, libraries और heder files हों। इसके लिए बारंबार build (~compile) करने और थोड़े बहुत बदलाव करने के बाद परीक्षण करने के लिए कम-से-कम समय में test करने में इसका प्रयोग बहुत लाज़िमी हो जाता है।

उदाहरण

एक प्रारूपी नमूना। इससे edit नाम का executable, एक C source और 2 header files से बनाया जाएगा.
edit : main.o kbd.o command.o display.o #यहाँ edit, target है और *.o फाइल्स dependencies
  cc -o edit main.o kbd.o command.o display.o
   
main.o : main.c defs.h #यहाँ main.o, target है और main.c, defs.h फाइल्स dependencies
  cc -c main.c
kbd.o : kbd.c defs.h command.h
  cc -c kbd.c
command.o : command.c defs.h command.h
  cc -c command.c
display.o : display.c defs.h
  cc -c display.c

clean :
   rm edit main.o kbd.o command.o display.o
इस edit को चलाने के लिए, टर्मिनल पर type करें : make
मौलाना आजाद राष्ट्रीय छात्रवृति योजना

मौलाना आजाद राष्ट्रीय छात्रवृति योजना शैक्षणिक रूप से पिछड़े वर्गो विशेषत अल्पसंख्यकों में और सामान्यत कमजोर वर्गों के लाभ के लिए शैक्षिक योजनाओं को तैयार व कार्यान्वित करना है 'जिसके तहत उन मेधावी छात्राओं की पहचान करना बढावा तथा सहायता देना जो वित्तीय सहायता के बिना अपनी शिक्षा जारी नहीं रख सकती है'

पात्रता

राष्ट्रीय अल्पसंख्यकों (अर्थात मुस्लिम ,ईसाई , बौद्ध , सिख , पारसी ) से सम्बन्धित केवल लड़कियां ही आवेदन कर सकती है। जिन्होंने किसी मान्यता प्राप्त केन्द्रीय /राज्य माध्यमिक शिक्षा बोर्ड द्धारा आयोजित माध्यमिक स्कूल (दसवीं कक्षा) परिक्षा में कम से  कम 55 प्रतिशित अंक प्राप्त किये हो तथा जिनके परिवार की सभी स्रोतों सहित वार्षिक आय 1.00 लाख रू. से कम हो।

सहायता

छात्रवृत्ति की कुल राशि 12000/- है जिससे 6000/- की दर से दो बराबर किशतों में जारी किया जायेगा।

प्रक्रिया

सहायता प्राप्त करने के लिए सम्बन्धित संस्थान को निर्धारित प्रपत्र पर आवेदन करना होगा '
२४७९ ईसा पूर्व

२४७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वीर विक्रम गुरुङ

वीर विक्रम गुरुङ का जन्म 27 अगस्त 1927 को दार्जिलिंग में हुआ। कहानियों में 'बुद्ध भरिया', 'टाइफाइड', 'ठेठ नेपाली कथा', आदि चर्चित। समाज के विभिन्न पक्षों को लेकर कहानी लिखने के लिए ये विख्यात हैं। 'अमर क्षण' कहानी संग्रह प्रकाशित।
भारतीय क्रिकेट टीम का ज़िम्बाब्वे दौरा 2001

भारत की राष्ट्रीय क्रिकेट टीम ने मई से जुलाई 2001 तक जिम्बाब्वे का दौरा किया और जिम्बाब्वे के खिलाफ दो टेस्ट मैचों की खेली, जिसमें प्रत्येक टीम ने एक टेस्ट मैच जीता। यह बांग्लादेश के अलावा दूसरी तरफ झिम्बाब्वे की एकमात्र टेस्ट जीत होगी, जब तक कि वे 2013 में दूसरे टेस्ट में पाकिस्तान को नहीं हराते।
भारत और ज़िम्बाब्वे ने भी वेस्ट इंडीज़ के साथ त्रिकोणीय सीमित ओवर इंटरनेशनल प्रतियोगिता में भाग लिया, जो अंततः वेस्ट इंडीज़ ने जीता था।
कचिन राज्य

लोग

कचिन राज्य के अधिकतर निवासी जिन्गपो समुदाय के हैं और जिन्गपो भाषा बोलते हैं। यह अधिकतर ईसाई धर्म के अनुयाई हैं, हालांकि इनमें से बहुत बौद्ध धर्म व सर्वात्मवाद में भी मान्यता रखते हैं।

विवरण

बर्मा के संविधानानुसार २४ सितंबर १९४७ ई. को म्यित्चीना एवं भामो ज़िलों को मिलाकर कचिन राज्य का निर्माण किया गया। काचीन का क्षेत्रफल लगभग १५,५०० वर्गमील है। यह राज्य उत्तरी बर्मा में नागा एवं पटकाई पहाड़ियों के पूर्व तथा सालविन नदी के पश्चिम में स्थित है। ईरावती तथा इसकी सहायक चाडविन नदियाँ इस राज्य के उत्तरी भाग से निकलकर दक्षिण की ओर बहती हैं। इस छिन्न-भिन्न पहाड़ी एवं पठारी क्षेत्र में घने जंगल हैं। पूर्वी भाग में कोचनी पहाड़ियाँ (६,००० से ७,००० फुट) उत्तर-दक्षिणी फैली हुई हैं। भामों तथा म्यित्चीना इस राज्य के प्रमुख नगर हैं। भामों चीनी सीमा से २० मील की दूरी पर स्थित बर्मा-चीन व्यापार का मुख्य केंद्र है। म्यित्चीना रेल द्वारा मांडले और रंगून से संबद्ध है। यहाँ से 'लेडो मार्ग' आसाम को जाता है। धान एवं मक्का इस राज्य की मुख्य उपज है। इसके अतिरिक्त कपास, तंबाकु, अफीम, मटर, तिहहन एवं सब्जियाँ भी उगाई जाती हैं। यह क्षेत्र निर्माण काष्ठ के लिए प्रसिद्ध है जो नदियों द्वारा बहाकर मांडले एवं रगून के कारखानों में पहुँचाया जाता है। ईरावती तथा अन्य नदियों की घाटियों में सोना पाया जाता है।
शकुनि

जन्म

शकुनि का जन्म गंधार के सम्राट सुबल तथा साम्राज्ञी सुदर्मा के यहाँ हुआ था। शकुनि की बहन गांधारी का विवाह धृतराष्ट्र से हुआ था। शकुनि की कुरुवंश के प्रति घृणा का कारण यह था, की हस्तिनापुर के सेनापति भीष्म एक बार धृतराष्ट्र के लिए गांधारी का हाथ माँगने गंधार गए। तब गांधारी के पिता सुबल ने ये बात स्वीकार कर ली, लेकिन उस समय उन्हें ये पता नहीं था की धृतराष्ट्र जन्मांध है। इसका शकुनि ने भी विरोध किया, लेकिन गांधारी अब तक धृतराष्ट्र को अपना पति मान चुकी थी। इसलिए शकुनि ने उस दिन ये प्रण लिया की वह समूचे कुरुवंश के सर्वनाश का कारण बनेगा।

चौसर का खेल

हस्तिनापुर राज्य को दो बराबर टुकडो़ में बाँटकर एक भाग, हो की पुर्णतः बंजर था, पाण्डवों को दे दिया गया, जिसे उन्होनें अपने अथक प्रयासों से इंद्रप्रस्थ (वर्तमान दिल्ली) नामक सुंदर नगरी में परिवर्तित कर दिया। शीघ्र ही वहाँ की भव्यता कि चर्चाएँ दूर्-दूर तक होने लगीं। युधिष्ठिर द्वारा किए गए राजसूय यज्ञ के अवसर पर, दुर्योधन को भी उस भव्य नगरी में जाने का अवसर मिला। वह राजमहल की भव्यता देख रहा था, कि एक स्थान पर उसने पानी की तल वाली सजावट को ठोस भूमि समझ लिया और पानी मे गिर गया। इसे दुर्योधन ने अपना अपमान समझा और वह हस्तिनापुर लौट आया। 
अपने भांजे की यह मानसिक स्थिति भाँपकर, शकुनि ने मन में पाण्डवों का राजपाट छिनने का कुटिल विचार आया। उसने पाण्डवों को चौसर के खेल के लिए आमंत्रित किया और अपनी कुटिल बुद्धि के प्रयोग से युधिष्ठिर को पहले तो छोटे-छोटे दाव लगाने के लिए कहा। जब युधिष्ठिर खेल छोड़ने का मन बनाता तो शकुनि द्वारा कुछ ना कुछ कहकर युधिष्ठिर से कोई ना कोई दाव लगवा लेता। इस प्रकार महाराज युधिष्ठिर एक-एक कर अपनी सभी वस्तुओं को दाव पर लगा कर हारते रहे और अंत में उन्होनें अपने भाईयों और अपनी पत्नी को भी दाव पर लगा दिया और उन्हें भी हार गए और इस प्रकार द्रौपदी का अपमान करके दुर्योधन ने अपना प्रतिशोध ले लिया और उसी दिन महाभारत के युद्ध की नींव पडी़।

कुरुक्षेत्र का युद्ध

कुरुक्षेत्र के युद्ध में शकुनि का वध सहदेव के द्वारा १८ वें दिन के युद्ध में किया गया। उसके सभी भाइयों का वध इरवन और अर्जुन के द्वारा किया गया।
क्रिश्चियन होरेबोव

क्रिश्चियन पेडर्सन होरेबोव (Christian Pedersen Horrebow) (15 अप्रैल 1718-15 सितंबर 1776) 18 वीं सदी के एक डेनिश खगोलशास्त्री थे। वह पेडर होरेबोव के पुत्र थे।
1766 से लेकर1768 तक के शुक्र ग्रह के मार्ग के अपने अध्ययन में उन्होंने ग्रह के एक तथाकथित चाँद "नेइथ" को अंकित किया था। उन्होंने सौर कलंकों के आवधिकता की भी खोज की थी।
कोशिका लाइन

कोशिका लाइन
प्राथमिक कोशिकाओं के उप-संवर्धन से प्राप्त संवर्धन, कोशिका लाइन या सेल लाइन कहलाती है।

प्रकार

यह दो प्रकार की हो सकतीं हैं:

परिमित कोशिका लाइन

जो सामान्य कोशिका से प्राप्त होतीं हैं, तथा सीमित आयु की होतीं हैं। इन्हें फाइनाइट सेल लाइन भी कहते हैं।
लेड(II) सल्फेट

लेड (II) सल्फेट एक अकार्बनिक यौगिक है।
मदरसा

मदरसा (अरबी: مدرسة‎‎, मद्रसह, ब.व्। مدارس, मदारिस) किसी भी प्रकार के शैक्षिक संस्थान के लिए अरबी शब्द है, चाहे धर्मनिरपेक्ष या धार्मिक (किसी भी धर्म का), और स्कूल, कॉलेज या विश्वविद्यालय शब्द अलग तरह से प्रयोग होता है। शब्द मदरसा अलग अलग तरीके से लिप्यंतरित है मदरसा, मेडरेसा, मदरसा, मदरज़ा, मेडरेस आदि। पश्चिम में, शब्द आमतौर पर एक विशेष प्रकार के धार्मिक स्कूल को संदर्भित करता है, हालांकि इस अध्ययन का एकमात्र विषय नहीं हो सकता है। भारत जैसे देशों में, मदरसा के सभी छात्र मुसलमान नहीं हैं; एक आधुनिक पाठ्यक्रम भी है।
गोली का परिक्षण

गोली के परिक्षण के दौरान बंदूक से निकली गोली के आधार पर आग्न्याशास्त्र का काल्लिब्रे, प्रकार, मॉडल तथा निर्माता का पता लगाया जा सकता है|गोली के प्रकरण से संदिग्ध आग्न्याशास्त्र के नियंत्रण फायर करने से उस गोली का वैयक्तिकरण भी करते है|शॉटगन के प्रकरण में उससे निकली गोली का बोर ज्ञात करना तथा स्लग या गोलाकार गोली उपलब्ध होने से संदिग्ध शॉटगन के नियंत्रण फायर से प्राप्त नमूने से उसकी तुलना करना भी गोली के परिक्षण द्वारा ही किया जाता है|
फोरेंसिक कीटविज्ञानी अपघटन

न्यायिक कीटविज्ञान, न्यायालयिक कीटविज्ञान की एक शाखा है, जो आपराधिक जांच करने के लिए कीड़ों का अध्ययन करता है। और आमतौर पर पोस्टमार्टम अंतराल के आकलन के लिए मौत की जांच में इस्तेमाल किया जाता है।. एक तरीका इस अनुमान को प्राप्त करने का है समय और किट उपनिवेशवाद के पैटर्न का पता करना। इस विधि से एक अनुमान प्रदान होता है कि कीट की गतिविधि जो की सहसंबंधी कर सकता है मृत्यु के समय को।
२०१६ में अमेरिका ने गिराए बम

सबसे अधिक हमले

सबसे अधिक हमले पाकिस्तान, अफगानिस्तान, लीबिया, यमन, सोमालिया, इराक और सीरिया में किए गए। इन देशों में गृह युध्द के हालात है पाकिस्तान यमन लीबिया सोमालिया में सात साल में अमेरिकी हमलो में 600 नागरिक मारे गए।

ड्रोन हमले

ओबामा कार्यकाल के दौरान अमेरिकी सेनाओ ने ड्रोन हमलो में विशेषज्ञता हासिल की बुश कार्यकाल की तुलना में वर्ष 2016 में 10 फीसद इजाफा दर्ज किया गया।

नियमो का उल्लंधन

वर्ल्ड ट्रेड सेंटर पर हुए आंतकी हमलो के बाद अमेरिकी संसद ने कुछ प्रस्ताव पास किए जिससे आंतक मिटाने के लिए अमेरिका किसी भी देश पर आवश्यक सैन्य बल का इस्तेमाल कर सकता है लेकिन विशेषज्ञ इसे नियमो का उल्लंधन मान रहे हैं। उनके मुताबिक जिन देशों पर अमेरिका ने 2016 में हमले किए उनका 2001 के आंतकी हमलो से कुछ लेना देना देना नहीं है। इसके बाद भी अमेरिकी सैना 138 देशों में मौजूद है।
ब्रह्मशिरा अस्त्र

ब्रह्मशिर अस्त्र

ब्रह्माजी ने ब्रह्मास्त्र भी अधिक शक्तिशाली ब्रह्मशिर अस्त्र बनाया था। जैसा कि नाम से पता चलता है, इसमें ब्रह्मास्त्र की तुलना में चार गुना अधिक शक्ति थी। इसके नोंक के स्थान पर ब्रह्मा जी के चारों शीश लगे हुए थे। इसके प्रयोग से ब्रह्मास्त्र को भी विलीन किया जा सकता था।

प्राप्ति

केवल अर्जुन और अश्वत्थामा ही इसके आहवान् करने का ज्ञान रखते थे।

द्रोणाचार्य ने अपने प्रसिद्ध और सबसे होनहार शिष्य, अर्जुन की अभ्यास और साधना से खुश हो कर उसे ब्रह्मशिरा अस्त्र के आहवान् करने और प्रयोग करने के मन्त्रो का ज्ञान प्रदान किया। अश्वत्थामा के लिये यह सहन करना सामर्थ्य से बाहर था। उसने अपने पिता से स्वयं के लिये भी ब्रह्मशिरा की विनती की। ना चाहते हुए भी द्रोणाचार्य को अपने इकलौते पुत्र की अभिलाषा पूरी करनी पड़ी। द्रोणाचार्य ने अश्वत्थामा को भी ब्रह्मशिरा अस्त्र का ज्ञान दिया। द्रोणाचार्य अपने पुत्र की बेचैनी जानते थे। इसलिये सभी कर्तव्यों से परिचित गुरू द्रोण ने अपने पुत्र को आदेश दिया कि तुम सबसे बड़ा खतरा सम्मुख होने पर अथवा युद्ध मे भी इस अस्त्र का प्रयोग नही करोगे, विशेष रूप से मनुष्य जाति के विरुद्ध।

प्रयोग

ब्रह्मशिरा अस्त्र के प्रयोग की स्थिति तब आई जब ऋषि वेदव्यासजी के आश्रम में अश्वत्थामा और अर्जुन ने अपने-अपने ब्रह्मशिरा अस्त्र चला दिए।

महाभारत के युद्ध के दौरान पांडवों के धोखे मे अश्वत्थामा ने द्रोपदी के पाँचों पुत्रों को मार डाला। सत्य का पता चलने पर अश्वत्थामा ग्लानि से भर गया और वह वेदव्यास के आश्रम में जा कर पश्चाताप करने लगा। अश्वत्थामा को पांडवों ने आखिरकार ढूँढ ही लिया। घबराए अश्वत्थामा ने बच निकलने का कोई रास्ता न सूझते देख हाथ में घास का एक तिनका लेकर मंत्र बुदबुदाना शुरू कर दिया। मंत्र पूरा होते ही तिनका ब्रह्मशिरा अस्त्र मे परिवर्तित हो गय और उस मे से जोर-जोर से अग्नि निकलने लगी। "सभी पांडवों का नाश हो।"ऐसा कहकर अश्वत्थामा ने उस अस्त्र को छोड़ दिया। जल्द ही चारों ओर अँधेरा छाने लगा, हवा की गति बढ़ गई, उस तिनके में से अनेक शस्त्र निकलकर छूटने लगे, जिनकी तेज ध्वनि से आकाश गूँजने लगा। यह देखकर कृष्ण बोले- अर्जुन! अश्वत्थामा ने ब्रह्मशिरा अस्त्र का प्रयोग किया है; इसे सिर्फ ब्रह्मशिरा द्वारा ही रोका जा सकता है। अतः आत्मरक्षा के लिए तुम भी इसका प्रयोग करो। इस पर अर्जुन ने 'अश्वत्थामा, मेरा व मेरे भाइयों का और संपूर्ण लोक का मंगल हो। इससे शत्रु का बह्मास्त्र शांत हो जाए,' ऐसा संकल्प कर उसे छोड़ दिया।

दोनो अस्त्रों के टकराने से चारों ओर आग निकलने लगी। दोनों संहारक अस्त्रों से निकले शस्त्र आपस में टकराकर भीषण गर्जना करने लगे। सृष्टि का नाश होता देखकर वेदव्यास तथा नारद उन अस्त्रों के बीच में आकर खड़े हो गए तथा दोनों से प्रार्थना की अपने-अपने अस्त्रों को वापस ले लें। अर्जुन ने उनका कहना मान लिया, पर अश्वत्थामा ने कहा कि मुझे अपना अस्त्र रोकना नहीं आता। तब इन दोनों ऋषियों ने कहा कि अश्वत्थामा के अस्त्र प्रभाव से अभिमन्यु की पत्नी उत्तरा का गर्भ नष्ट होगा और अर्जुन के अस्त्र के बदले अश्वत्थामा को अपनी कोई बहुमूल्य वस्तु अर्जुन को देनी होगी। अश्वत्थामा को अपने मस्तक की मणि देनी पड़ी। मणि देते ही वह निस्तेज हो गया तथा व्यास के आश्रम में ही रहकर तपस्वी का जीवन बिताने लगा।
सनातन धर्म कालेज

इतिहास

कॉलेज से जुड़ा 'लाहौर' शब्द इस शैक्षणिक संस्थान के इतिहास को दर्शाता है। 1916 में, भारत रत्न महामना मदन मोहन मालवीय जी के प्रभाव में, संस्कृति-संरक्षण, शिक्षा-प्रसार, समाज-सुधार और राष्ट्र-उद्धार के आधार पर राष्ट्रव्यापी महामहिम आंदोलनों के लिए संस्था की स्थापना लाहौर में की गई थी। संस्थान की स्थापना के लिए मुख्य प्रेरणा भाई वीर सिंह जी ने प्रदान की थी, जो अविभाजित पंजाब के एक संत और सामाजिक कार्यकर्ता थे।